Campo de Gómara

Campo de Gómara ye una comarca situada en l'este d'a provincia de Soria (Castiella y Leyón).

 Cheografía 
A comarca d'o Campo de Gómara ye situada entre as sierras de la Pica y de Deza, y o río Duero. Bi ha unas sierras d'a branca aragonesa d'o Sistema Iberico que desparten a cuenca d'Almazán d'a cuenca de Calatayú: sierra d'el Costanazo, sierra Corija, sierra de la Bigornia, sierra de Miñana y sierra de Deza, en una zona que ye escenario d'o fenomeno de captura fluvial a causa d'a mayor erosión remontant d'os afluyents d'o río Xalón que d'os tributarios d'o río Duero.

A suya economía se basa en os cerials. En as zagueras decadas ha teniu una gran despoblación a causa d'a industrialización de l'agricultura y no tener-se en cuenta en os plans d'ordinación territorial. A emigración se'n ha iu en gran mesura ta Zaragoza. Pocos lugars como Ólvega han fixau población d'a comarca gracias a la industria carnica u nuevas fabricas.

 Historia 
Reconquiesta por o rei Alifonso I lo Batallero, dimpués d'a suya muerte la se disputaban entre caballers navarros y aragoneses. O litichio terminó cuan o rei Alifonso VII de Leyón ocupó a zona, por o que quedó incorporada a Castiella pa cutio.

 Municipios 
 Ágreda; Alconaba; Aldealafuente; Aldealpozo; Aldealseñor; Aldehuela de Periáñez; Aliud; Almajano; Almaluez; Almazul; Almenar de Soria; Arancón; Beratón; Bliecos; Borobia; Buberos; Buitrago; Cabrejas del Campo; Candilichera; Canyamac; Carabantes; Ciuela; Ciria; Cirujales del Río; Cueva de Ágreda; Dévanos; Deza; Fuentecantos; Fuentelmonge; Fuentelsaz de Soria; Gómara; Hinojosa del Campo; La Losilla; Los Villares de Soria; Matalebreras; Monteagudo de las Vicarías; Narros; Noviercas; Ólvega; Pinilla del Campo; Portillo de Soria; Pozalmuro; Quiñonería; Renieblas; Reznos; Santa María de Huerta; Serón de Nágima; Tajahuerce; Tejado; Torlengua; Torrubia de Soria; Villar del Campo; Villaseca de Arciel; Vozmediano

 Veyer tamién 
 Comarcas de Soria.

Gomara
Categoría:Comarcas que mugan con Aragón